CELEX: 32011D0691
Language: fi
Date: 2011-10-17 00:00:00
Title: 2011/691/YUTP: Neuvoston päätös 2011/691/YUTP, annettu 17 päivänä lokakuuta 2011 , Kosovoon nimitetyn Euroopan unionin erityisedustajan toimeksiannon jatkamisesta

18.10.2011   
            
            
               FI
            
            
               Euroopan unionin virallinen lehti
            
            
               L 271/48
            
         NEUVOSTON PÄÄTÖS 2011/691/YUTP,
   annettu 17 päivänä lokakuuta 2011,
   Kosovoon (1) nimitetyn Euroopan unionin erityisedustajan toimeksiannon jatkamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 28 artiklan, 31 artiklan 2 kohdan ja 33 artiklan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:
   
               (1)
            
            
               Neuvosto hyväksyi 4 päivänä helmikuuta 2008 yhteisen toiminnan 2008/124/YUTP Kosovossa toteutettavasta Euroopan unionin oikeusvaltio-operaatiosta, (EULEX KOSOVO) (2) ja yhteisen toiminnan 2008/123/YUTP (3) Pieter FEITHin nimittämisestä Euroopan unionin erityisedustajaksi Kosovoon.
            
         
               (2)
            
            
               Neuvosto hyväksyi 5 päivänä toukokuuta 2011 päätöksen 2011/270/YUTP (4) Fernando GENTILINIn nimittämisestä Euroopan unionin erityisedustajaksi Kosovoon 31 päivään heinäkuuta 2011.
            
         
               (3)
            
            
               Neuvosto hyväksyi 28 päivänä heinäkuuta 2011 päätöksen 2011/478/YUTP (5) Euroopan unionin erityisedustajan toimeksiannon jatkamisesta 30 päivään syyskuuta 2011.
            
         
               (4)
            
            
               Erityisedustajan toimeksiantoa olisi jatkettava 31 päivään tammikuuta 2012.
            
         
               (5)
            
            
               Erityisedustaja toteuttaa toimeksiantonsa tilanteessa, joka saattaa huonontua ja voi vaikuttaa haitallisesti Euroopan unionista tehdyn sopimuksen 21 artiklassa määrättyjen unionin ulkoisen toiminnan tavoitteiden saavuttamiseen,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös 2011/270/YUTP seuraavasti:
   
               1)
            
            
               Korvataan 1 artikla seuraavasti:
               ”1 artikla
               Euroopan unionin erityisedustaja
               Nimitetään Fernando GENTILINI Euroopan unionin erityisedustajaksi, jäljempänä ’erityisedustaja’, Kosovoon 1 päivästä toukokuuta 2011 alkaen 31 päivään tammikuuta 2012 saakka. Erityisedustajan toimeksianto voidaan päättää aikaisemmin, jos neuvosto unionin ulkoasioiden ja turvallisuuspolitiikan korkean edustajan, jäljempänä ’korkea edustaja’, ehdotuksesta niin päättää.”
            
         
               2)
            
            
               Korvataan 5 artiklan 1 kohta seuraavasti:
               ”1   Erityisedustajan toimeksiantoon liittyviin menoihin 1 päivänä toukokuuta 2011 alkavaksi ja 30 päivänä syyskuuta 2011 päättyväksi kaudeksi tarkoitettu rahoitusohje on 690 000 euroa.
               Erityisedustajan toimeksiantoon liittyviin menoihin 1 päivänä lokakuuta 2011 alkavaksi ja 31 päivänä tammikuuta 2012 päättyväksi kaudeksi tarkoitettu rahoitusohje on 770 000 euroa”.
            
         2 artikla
   Voimaantulo
   Tämä päätös tulee voimaan päivänä, jona se hyväksytään.
   Sitä sovelletaan 1 päivästä lokakuuta 2011.
   
      Tehty Brysselissä 17 päivänä lokakuuta 2011.
      
         
            Neuvoston puolesta
         
         
            Puheenjohtaja
         
         M. DOWGIELEWICZ
      
   
   
      (1)  Yhdistyneiden Kansakuntien turvallisuusneuvoston päätöslauselman 1244 (1999) mukaisesti.
   
      (2)  EUVL L 42, 16.2.2008, s. 92.
   
      (3)  EUVL L 42, 16.2.2008, s. 88.
   
      (4)  EUVL L 119, 7.5.2011, s. 12.
   
      (5)  EUVL L 197, 29.7.2011, s. 12.